Document ID: /fineweb-2-swissfilter-quality_10-filterrobots/filtered/01307.jsonl.gz/430

|VOAL - Online Zëri i Shqiptarëve|

AFORIZMA NGA SOREN KIERKEGAARD (Soren Kirkegard, 1813-1855)

E Martë, 04.05.2011, 12:18pm (GMT1)
Voal-online 5 prill-Një njeri i cili, si qenie fizike, është gjithmonë i prirur së jashtmi, duke menduar se lumturia e tij ndodhet jashtë tij, më në fund kthehet së brendshmi dhe zbulon se burimi ndodhet brenda tij.
Ankthi është marramendja e lirisë.
Në themel të armiqësisë midis dy të huajve qëndron indiferenca.
Ji ai vetvete çka njeriu vërtet është.
Konceptet, si individët, kanë historitë e tyre dhe janë të pazonjat të përballen me travajet e kohës, ashtu si individët. Por në gjithë këtë ata ruajnë një lloj malli për skenat e fëmijërisë së tyre.
Mos harro ta duash vetveten.
Gjatë periudhës së parë të jetës së njeriut, rreziku më i madh nuk është të përballesh me rrezikun.
Zoti krijon nga asgjëja. Mrekulli, thua ti. Sigurisht, por ai bën diçka edhe më të mrekullueshme: ai krijon shenjtorë nga mëkatarët.
Sa absurdë janë njerëzit! Kurrë nuk i përdorin liritë që kanë, por i kërkojnë ato që nuk i kanë. Ata kanë lirinë e mendimit, dhe kërkojnë lirinë e fjalës.
Unë ndjehem sikur jam një gur shahu, kur kundërshtari im më thotë: Ai gur shahu nuk mund të lëvizë.
E shikoj gjithçka përkryer; janë dy situata të mundshme - duhet bërë kjo ose ajo. Mendimi im i çiltër dhe këshilla miqësore është: bëje ose mos e bëj - ti do të pendohesh në të dyja rastet.
Është kaq e vështirë të besojmë, sepse është kaq vështirë të bindemi.
Duket thelbësore në marrëdhëniet dhe kudo që ne përqëndrohemi vetëm në atë që është më domethënëse dhe më e rëndësishme.
Jeta ka forcat e saj të fshehta, por një realitet që duhet përjetuar.
Jeta nuk është problem që duhet zgjidhur, por një realitet që duhet provuar.
Dashuria është gjithçka, ajo jep gjithçka, dhe merr gjithçka.
Jeta jonë gjithmonë shpreh rezultatet e mendimeve tona dominuese.
Durimi është i domosdoshëm, ti nuk mund të korrësh menjëherë atë që ke mbjellë.
Njerëzit më kuptojnë mua kaq pak sa nuk e kuptojnë madje as ankimin tim pse ata nuk më kuptojnë.
Lutja nuk ndikon tek Zoti, por ndikon te ai që lutet.
Sa më shumë njeriu mund të harrojë, aq më të mëdha do të jenë metamorfozat e jetës së tij; sa më shumë të harrojë, aq më hyjnore bëhet jeta e tij.
Elida Buçpapaj
|Copyright © 2005-2008 Nulled by [x-MoBiLe]. All rights reserved.|